**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ՀԵՏ ԿԱՊՎԱԾ ԲՈՂՈՔՆԵՐ ՔՆՆՈՂ ԱՆՁ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/94, 10.08.2018թ.

**Բողոք բերող անձ՝** «ՍԱՄԻԿ ԵՎ ՎԱՐԴԱՆ» ՍՊԸ

**Պատվիրատու՝** Արտաշատ քաղաքի թիվ 3 մանկապարտեզ

**Գնման ընթացակարգի ծածկագիրը և առարկան՝** ԱՐՏՔ3Մ-ԳՀԱՊՁԲ-18/02 ծածկագրով գնանշման հարցում / սննդամթերքի ձեռքբերում

**Բողոքի պահանջը`**

Պարտավորեցնել Արտաշատ քաղաքի թիվ 3 մանկապարտեզի կողմից սննդամթերքի ձեռքբերման նպատակով հայտարարված ԱՐՏՔ3Մ-ԳՀԱՊՁԲ-18/02 ծածկագրով գնանշման հարցման գնահատող հանձնաժողովին դադարեցնել 11:00-ին կայացած նիստի թիվ 4-րդ արձանագրությամբ կայացված.

1. ԱՐՏՔ3Մ-ԳՀԱՊՁԲ-18/02 ծածկագրով գնման ընթացակարգը 1-ին, 5-րդ, 37-րդ, 38-րդ, և 39-րդ չափաբաժինների մասով չկայացած հայտարարելու մասին որոշումը;
2. «ՍԱՄԻԿ ԵՎ ՎԱՐԴԱՆ» ՍՊԸ-ի հայտը 1-ին, 5-րդ, 37-րդ, և 39-րդ չափաբաժինների մասով շտկումները չհամապատասխանող գնահատելու և մերժելու մասին որոշումները;
3. «ՍԱՄԻԿ ԵՎ ՎԱՐԴԱՆ» ՍՊԸ-ի վերաբերյալ փաստաթղթերը ֆինանսների նախարարություն ներկայացնելու որոշումը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների հետ կապված բողոքներ քննող անձին ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների հետ կապված բողոքներ քննող անձին համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների հետ կապված բողոքներ քննող անձին ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: